
RAPORT
asupra propunerii legislative pentru modificarea art.4 alin.(1) din Legea nr.370/2004 privind alegerea Preşedintelui României
                    În conformitate cu prevederile art. 95  din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată spre dezbatere, cu propunerea legislativă pentru modificarea art.4 alin.(1) din Legea nr.370/2004 privind alegerea Preşedintelui României, trimisă cu adresa nr. Pl x 452 din 28 septembrie 2009, înregistrată cu nr. 31/868 din 28 septembrie 2009.
Senatul, în calitate de primă Cameră  sesizată, a respins propunerea legislativă în şedinţa din data de 23 septembrie 2009.

Potrivit prevederilor art. 75 din Constituţia României, republicată şi ale art. 92 alin. (9) pct. 2 din Regulamentul Camerei Deputaţilor, republicat, Camera  Deputaţilor este  Cameră decizională. 

Consiliul Legislativ  a avizat favorabil, cu observaţii şi propuneri,  iniţiativa legislativă, conform avizului nr. 349 din 15 aprilie 2009.

Guvernul, prin avizul transmis, cu adresa nr. 1379 din 29 mai 2009, nu susţine adoptarea acestei propuneri legislative.
Comisia pentru administraţie, amenajarea teritoriului şi echilibru ecologic,  a transmis, cu adresa nr. 26/683, avizul favorabil cu privire la propunerea legislativă.
Propunerea legislativă supusă dezbaterii are ca obiect de reglementare modificarea art. 4 alin.(1) din Legea nr. 370/2004 privind alegerea Preşedintelui României.
În conformitate cu prevederile art. 61 din Regulamentul Camerei Deputaţilor, membrii Comisiei au examinat propunerea legislativă  mai sus menţionată, avizul favorabil, cu observaţii şi propuneri, al Consiliului Legislativ, precum şi punctul de vedere al Guvernului transmis cu adresa nr. 1379 din 29 mai 2009 prin care nu susţine adoptarea propunerii legislative, în şedinţa din 2 februarie 2010.
Din numărul total de 25 de  membri ai Comisiei juridice, de disciplină şi imunităţi au participat la şedinţă  17 deputaţi.
Cu ocazia dezbaterilor s-a constatat că, faţă de intenţia de reglementare a acestei propuneri legislative, în forma prezentată de către iniţiatori şi faţă de cuprinsul expunerii de motive, aceasta nu este suficient de clară şi  insuficient fundamentată. De asemenea, s-a apreciat că iniţiatorii nu au precizat argumente de natură să releve deficienţa sau insuficienţa actualului cadru normativ incident cu privire la materia de referinţă.
În urma dezbaterii, membrii Comisiei au hotărât, cu majoritate de voturi, (4 voturi împotrivă) să propună plenului Camerei Deputaţilor  respingerea propunerii legislative. 
În raport de obiectul şi conţinutul său, propunerea legislativă face parte din categoria legilor organice.
PREŞEDINTE,                                              SECRETAR,
       Daniel BUDA                                Gabriel ANDRONACHE
Consilier 
Paul Şerban
PAGE  
2

